Jaunā ūdens aizsardzības līnija
Jaunā ūdens aizsardzības līnija (nīderlandiešu: Nieuwe Hollandse Waterlinie) ir militāro būvju komplekss Nīderlandes centrālajā daļā. Stiepjas ziemeļu dienvidu virzienā 85 kilometru garumā ar Utrehtas pilsētu centrā. 19. gadsimtā — 20. gadsimta pirmajā pusē celtā sistēma sastāv no aizsardzības līnijas, kurā ietilpst 46 forti, kā arī grāvji un slūžas, ļaujot ienaidnieka uzbrukuma gadījumā applūdināt apkārtējās teritorijas. Līdz ar aviācijas attīstību aizsardzības būves zaudēja militāro jēgu. Mūsdienās Jaunā ūdens aizsardzības līnija ietilpst UNESCO Pasaules mantojuma objekta Nīderlandes ūdens aizsardzības līnija sastāvā.